এম শিমুল খান, গোপালগঞ্জ : গোপালগঞ্জের টুঙ্গিপাড়া জিটি সরকারি উচ্চ বিদ্যালয়ে লিটল আই ডাক্তার প্রোগ্রাম সাড়া জাগিয়েছে। কিশোর শিক্ষার্থীদের চোখের দৃষ্টি শক্তি সুরক্ষায় এ প্রোগ্রাম ব্যাপক ভূমিকা রাখছে। চোখের সমস্যা নিয়ে আর কোনো শিক্ষার্থীকে দুর্ভোগ পোহাতে হচ্ছে না। চশমা বা চোখের চিকিৎসার অভাবে আর কোনো শিক্ষার্থীর পড়াশোনা বন্ধ হচ্ছে না। গোপালগঞ্জ শেখ ফজিলাতুন্নেছা চক্ষু হাসপাতাল ও প্রশিক্ষণ প্রতিষ্ঠানের পক্ষ থেকে চলতি বছরের মে মাসে জাতির পিতা বঙ্গবন্ধু শেখ মুজিবুর রহমানের স্মৃতি বিজড়িত জিটি সরকারি উচ্চ বিদ্যালয়ে এ প্রোগ্রাম শুরু করা হয়।